Cibēnu upurakmens

Cibēnu upurakmens ir dižakmens, kas atrodas Dobeles novada Annenieku pagasta dienvidos, uz dienvidrietumiem no Slagūnes.

Tas ir 2,45 x 2,00 x 0,80 metrus liels kristālisks, pelēcīgi rozā granīts 7,35 metru apkārtmērā. Akmens virsmā izveidojušies vai izveidoti divi (pēc citām ziņām trīs) iedobumi. Akmens atrodas Cibēnu Cepures kalna dienvidrietumu nogāzē, kas ir kukuļveidīgs 6—7 metrus augsts mākslīgi apdarināts paugurs. 19. gadsimta sešdesmitajos gados tika izteikta hipotēze, ka tas ir pilskalns, tomēr pēc Jura Urtāna domām, tā varētu būt kulta vieta. Iespējams, akmens nogāzts no kalna virsotnes.Juris Urtāns. Pēdakmeņi, robežakmeņi, muldakmeņi. Rīga : Avots, 1990, 32.—33. lpp., ISBN 5—401—00017—0 Netālu no akmens atrodas Cibēnu senkapi, kas kopā ar akmeni un uzkalnu varētu veidot vienotu ansambli.

 Ārējās saites 
 Cibēnu upurakmens

 Atsauces 

Kategorija:Senās kulta vietas Latvijā
Kategorija:Latvijas dižakmeņi
Kategorija:Annenieku pagasts